
[bookmark: _Hlk147838247][bookmark: _Hlk185506032]INFORMATĪVAIS ZIŅOJUMS 
Par iekšējā audita darbību ministrijās un iestādēs 2025.gadā un iekšējā audita attīstības virzieniem 2026.gada pirmajā pusgadā


Informatīvā ziņojuma mērķis ir informēt Ministru kabinetu (turpmāk – MK)  par iekšējā audita struktūrvienību darbību ministrijās un iestādēs 2025.gadā, MK noteikto 2025.gadā auditējamo prioritāšu rezultātiem, kā arī sniegt informāciju par turpmāko darbību, attīstības tendencēm un 2026.gada pirmajā pusgadā uzsāktajiem pasākumiem iekšējā audita funkcijas veiktspējas uzlabošanai.


Viedoklis par iekšējās kontroles sistēmas darbību

Saskaņā ar Iekšējā audita likumu, ministriju un iestāžu iekšējā audita darba apjomā ir Ministru prezidenta pārraudzībā esošās institūcijas, Ministru prezidenta institucionālā pārraudzībā esoša institūcija, ministrijas un to iestādes. Valsts pārvaldes iekšējā audita darba apjomā ietverto institūciju un funkciju un/vai uzdevumu apjoms periodiski mainās. 
Atbilstoši iekšējā audita struktūrvienību stratēģiskajiem plāniem un institūciju nolikumiem iekšējā audita darba apjomā ietvertas ~152 valsts tiešās pārvaldes institūciju funkcijas un uzdevumi. Atsevišķos gadījumos audita darba apjomā ir iekļautas kapitālsabiedrības, kurās ministrijas ir valsts kapitāla daļu turētājas. 

Pārskata gadā noslēgto 131 audita rezultātā par iekšējās kontroles sistēmām kopumā sniegts viedoklis, ka:

	

	23%
	institūcijas iekšējās kontroles sistēma ir efektīva – novērtētās kontroles ir atbilstošas, pietiekamas un efektīvas, kas ļauj sniegt pietiekamu pārliecību, ka riski tiek vadīti un institūcijas mērķis tiks sasniegts;

	

	59%
	institūcijas iekšējās kontroles sistēma darbojas, lai gan ir nepieciešami atsevišķi uzlabojumi – konstatēti atsevišķu, specifisku kontroļu trūkumi, tomēr kopumā novērtētās kontroles ir atbilstošas, pietiekamas un efektīvas, kas ļauj sniegt pietiekamu pārliecību, ka riski tiek vadīti un institūcijas mērķis tiks sasniegts;

	

	18%
	institūcijas iekšējās kontroles sistēma darbojas, lai gan ir nepieciešami būtiski uzlabojumi – konstatēti vairāki specifisku kontroļu trūkumi. Uz iekšējām kontrolēm nevar paļauties, tāpēc nevar sniegt pietiekamu pārliecību, ka riski tiek vadīti un institūcijas mērķis tiks sasniegts;

	

	0%
	institūcijas iekšējās kontroles sistēma nav efektīva – novērtētās kontroles nav atbilstošas, pietiekamas un efektīvas, lai sniegtu pietiekamu pārliecību, ka riski tiek vadīti un institūcijas mērķis tiks sasniegts.



Iekšējā audita struktūrvienības veiktajos iekšējos auditos atbilstoši attiecīgā audita mērķim vērtējušas vienu vai vairākus institūciju darbības aspektus - ministriju un iestāžu iekšējās kontroles darbības atbilstību mērķiem, finanšu uzskaites un citas informācijas ticamību un pietiekamību, darbības atbilstību tiesību aktiem, noteiktajām funkcijām un apstiprinātajiem rīcības plāniem, ministrijas vai iestādes darbības resursu izmaksu efektivitāti, ekonomisko efektivitāti un funkcionālo efektivitāti, resursu sargāšanu no zaudējumiem (skatīt 1.attēlu).


1. attēls. Pārskata gadā un iepriekšējos gados veiktajos auditos vērtēto aspektu īpatsvars, %

Lai iestādes vadītājiem sniegtu pārliecību par iekšējās kontroles sistēmas darbības pamatprasību izpildi, iekšējās kontroles sistēmas izveidošanu, uzraudzību un uzlabošanu, nepieciešamo risku vadības, uzraudzības, kontroles un pārvaldības pasākumu kopumu, atbilstoši MK noteikumiem[footnoteRef:1] pārskata gada auditu ietvaros ir novērtēti visi seši iekšējās kontroles sistēmas savstarpēji saistītie elementi (skatīt 2.attēlu), tostarp, novērtēti, vai tie sekmē procesu efektīvāku norisi un veicina orientāciju uz sasniedzamo rezultātu. Auditos ir sniegti ieteikumi nepieciešamajiem uzlabojumiem katra savstarpēji saistītā elementa ietvaros.  [1:  MK 2012.gada 8.maija noteikumi Nr.326 "Noteikumi par iekšējās kontroles sistēmu tiešās pārvaldes iestādēs".] 

Kā norāda iekšējie auditori, būtiski ir pārraudzīt procesu īstenošanu visā resorā, lai nodrošinātu vienotu pieeju visā nozarē, ka arī identificētu un piemērotu labāko praksi.

2. attēls. 2025. gadā veiktajos auditos iekļauto iekšējās kontroles sistēmas elementu vērtējums, %
 

Vērtējot iekšējās kontroles vidi, Finanšu ministrijas ieskatā ir nepieciešams pievērst lielāku uzmanību iekšējās kontroles sistēmas stiprināšanai, tostarp, noteikto iekšējās kontroles pasākumu darbībai praksē, kā arī turpināt risku vadības sakārtošanu. Esošās iekšējās kontroles sistēmas pamatprasības[footnoteRef:2], ieskaitot prasības noteikt, analizēt un novērtēt riskus, ir spēkā kopš 2012.gada. Ņemot vērā, ka pienācīgi ieviesta risku vadības sistēma kalpo par pamatu efektīvai iekšējās kontroles sistēmai un procesiem, vairākus iepriekšējos gadus tika akcentēta nepieciešamība valsts pārvaldē ieviest dzīvotspējīgu risku vadības sistēmu. Galvenās grūtības šādas sistēmas ieviešanā tiek saskatītas izpratnes trūkumā par teorijas piemērošanu valsts pārvaldes praksē un iedzīvināšanu ikdienas procesos, īpaši nozaru politikas plānošanas funkcijās. Lai mērķtiecīgi paaugstinātu valsts pārvaldes riska vadības brieduma līmeni, turpinās aktivitātes, lai valsts pārvaldē tiktu meklēti risinājumi normatīvā un metodoloģiskā ietvara attīstībai un turpmākai risku vadības iedzīvināšanai praksē un iekšējās kontroles darbības efektivitātes paaugstināšanai. Kā turpinājums uzsāktajam risku vadības brieduma līmeņa novērtējumam 2022.gadā, 2023.gadā turpinājās interešu konflikta un korupcijas novēršanas iekšējās kontroles sistēmu (tostarp interešu konflikta un korupcijas risku vadības) novērtējuma iekšējais audits ministrijās un iestādēs, kā arī tika sagatavota Risku vadības rokasgrāmata[footnoteRef:3] un sniegtas konsultācijas, savukārt, 2024. un 2025.gadā risku vadības sistēmas novērtēšana turpinās informācijas un komunikācijas tehnoloģiju (turpmāk – IKT) un kiberdrošības jomas iekšējās kontroles sistēmām[footnoteRef:4].  [2:  MK 2012.gada 8.maija noteikumi Nr.326 "Noteikumi par iekšējās kontroles sistēmu tiešās pārvaldes iestādēs"]  [3:  Risku vadības ieviešanas rokasgrāmata | Finanšu ministrija]  [4:  MK 2024.gada 20.03.2024. rīkojums Nr.188 “Par kopējām valsts pārvaldē auditējamām prioritātēm 2024. un 2025.gadam”] 


Lai pilnveidotu iekšējās kontroles sistēmu, ministriju un iestāžu iekšējā audita struktūrvienību veikto (noslēgto) 131 iekšējā audita rezultātā ir izstrādāti gandrīz 800 ieteikumi, no tiem ~64% vērsti uz efektivitāti. Iestāžu vadītāji ir apstiprinājuši rīcības un pasākumus iekšējās kontroles sistēmas pilnveidošanai, tādējādi novēršot konstatētās nepilnības un to cēloņus, kā arī preventīvi samazinot identificētos riskus. Pārskata gadā veikto auditu ieteikumu ieviešanas rezultātā sagaidāms, ka tiks efektivizēti procesi, nodrošināta orientācija uz sasniedzamo rezultātu, mazināts administratīvais slogs, uzlabota valsts pārvaldes pakalpojumu kvalitāte un komunikācija ar sabiedrību, lietderīgāk izmantoti resursi, veikti citi iekšējās kontroles sistēmas uzlabojumi dažādos līmeņos un veicināta laba pārvaldība.

Lai turpmāk pilnveidotu iekšējās kontroles sistēmas normatīvo ietvaru, 2026.gadā tiek plānota Finanšu ministrijas sadarbība ar Valsts kanceleju MK 2012.gada 8.maija noteikumu Nr.326 "Noteikumi par iekšējās kontroles sistēmu tiešās pārvaldes iestādēs" ex-post izvērtējuma veikšanā.


Iekšējā audita darbības rezultatīvie rādītāji

3. attēls Iekšējā audita rezultatīvie rādītāji

	Katru pārskata gadu iekšējie auditori veic darba izpildes un rādītāju analīzi[footnoteRef:5], kuras rezultāti atbilstoši iestāžu sniegtajai informācijai apkopoti šī ziņojuma 1.pielikumā. Kopējie 2025.gada rādītāji redzami infografikā (skatīt 3.attēlu). [5:  MK 2013.gada 9.jūlija noteikumu Nr.385 “Iekšējā audita veikšanas un novērtēšanas kārtība” 88.punkts] 


Iekšējā audita struktūrvienību veido Ministru prezidentam tieši padotajās institūcijās, Ministru prezidenta institucionālā pārraudzībā esošā institūcijā un ministrijās. Iekšējā audita sistēmu, tostarp, iekšējā audita struktūrvienības izveidošanas nepieciešamību padotības iestādēs, nosaka Ministru prezidents viņam tieši padotajās institūcijās un ministrs viņam padotajās institūcijās. 
Pārskata gadā darbojās 21 iekšējā audita struktūrvienība ar 72 iekšējiem auditoriem (no 81 amata vietas 9 jeb 11% bija vakantas vai auditori atradās ilgstošā prombūtnē) – 13 ministrijās un sešās padotībā esošajās iestādēs, Valsts kancelejā un Korupcijas novēršanas un apkarošanas birojā.  Datu valsts inspekcijā[footnoteRef:6] iekšējā audita funkciju nodrošina Tieslietu ministrijas iekšējā audita struktūrvienība. Klimata un enerģētikas ministrijā iekšējā audita funkciju nodrošināja Viedās administrācijas un reģionālās attīstības ministrijas iekšējā audita struktūrvienība. Patstāvīga iekšējā audita struktūrvienība Klimata un enerģētikas ministrijā izveidota 2026.gadā. Sabiedrības integrācijas fondā iekšējā audita funkciju no 2024. gada jūlija un 2025.gadā veica ārpakalpojuma sniedzējs, bet 2026.gadā saskaņā ar līgumu to nodrošina Valsts kancelejas iekšējais auditors. [6:  Tieslietu ministra 2020. gada 29. septembra rīkojums Nr.1-1/234 “Par iekšējā audita sistēmu Datu valsts inspekcijā”] 

Iekšējā audita sistēmas aptvērums Iekšlietu ministrijas resorā tika nodrošināts tikai daļēji, jo iekšējā audita sistēma joprojām aptvēra tikai Iekšlietu ministriju un no 2023.gada Valsts policiju un Valsts policijas koledžu, bet neaptvēra pārējās padotības iestādes, un sistemātisks iekšējās kontroles sistēmas darbības novērtējums tajās netiek nodrošināts. 

Finanšu ministrija ir pilnvarota[footnoteRef:7] vismaz reizi piecos gados novērtēt ministrijās un iestādēs izveidoto iekšējā audita struktūrvienību darbību, lai izvērtētu to darbības efektivitāti, atbilstību iekšējo auditu reglamentējošo normatīvo aktu prasībām, labākajai praksei iekšējā audita jomā. Lai nodrošinātu minētā uzdevuma izpildi atbilstoši MK 2013.gada 9.jūlija noteikumiem Nr.385 „Iekšējā audita veikšanas un novērtēšanas kārtība”, Finanšu ministrija 2022.gadā uzsākusi un 2023.gadā pabeigusi 20 iekšējā audita struktūrvienību darbības novērtēšanu ministrijās un iestādēs, novērtēšanu īstenojot ar neatkarīgu un atbilstoši kvalificētu ārējo ekspertu[footnoteRef:8] piesaisti.  Kopējo novērtējumu veidoja vairākas vērtējumu komponentes, tostarp, vērtējums par atbilstību Iekšējo auditoru institūta Iekšējā audita profesionālās prakses starptautiskajiem standartiem un Ētikas kodeksam[footnoteRef:9], kā arī iekšējā audita struktūrvienības kopējās brieduma pakāpes novērtējums. Novērtējumā netika ietverta Valsts policijas iekšējā audita struktūrvienība, jo tā tika izveidota 2023.gadā un pārskata gadā darbojas mazāk kā 5 gadus. Līdz ar to pārskata gadā nebija jāveic iekšējā audita struktūrvienību ārējais novērtējums. Kopējie 20 iekšējā audita struktūrvienību novērtējuma rezultāti ir spēkā līdz nākamajam novērtējumam. Tā rezultāti, kur 1 ir zemākais un 4 augstākais novērtējums, ir ietverti 1.pielikuma tabulā. [7:  Iekšējā audita likuma 10.panta otrās daļas 4.punkts]  [8:  MK 2013.gada 9.jūlija noteikumu Nr.385 “Iekšējā audita veikšanas un novērtēšanas kārtība” 110.punkts.]  [9:  Atbilstoši 2017.gada Starptautiskajiem iekšējā audita standartiem un Ētikas kodeksam] 

Ņemot vērā, ka veiktais pilotprojekts īstenot iekšējā audita darbības ārējo novērtējumu kā pašnovērtējumu ar ārējo ekspertu veiktu verifikāciju bija efektīvs, nepieciešams šādu praksi turpināt un ārējā novērtējuma veikšanai nepieciešams papildus finansējums 2027./2028.gadā. 
Ievērojot iekšējā audita funkcijas mērķi un būtību, iekšējā audita struktūrvienībām ir pastāvīgi jāturpina pilnveidoties un attīstīties atbilstoši starptautiskajai labajai praksei.

Personāla resursi

Stratēģisko mērķu sasniegšanai personāls ir nozīmīgs resurss, kura zināšanas un profesionalitāte ir pamats uzdevumu kvalitatīvai un efektīvai veikšanai. Kompetents audits var būtiski veicināt valsts pārvaldes efektivitāti, lietderīgu publisko resursu pārvaldību, atbildību, caurskatāmību, birokrātijas mazināšanu un labas pārvaldības principu ievērošanu. Līdz ar iekšējā audita resursu samazināšanos, koncentrējas un pieaug katram individuālajam iekšējam auditoram nepieciešamās profesionālās kompetences un audita videi nepieciešamo zināšanu apjoms. Iekšējā audita struktūrvienībai kopumā jāspēj nodrošināt atbilstošas profesionālās zināšanas visās iestādes pamatdarbības, vadības un atbalsta sistēmu jomās, tostarp, par  krāpšanas un informācijas tehnoloģiju (IT) riskiem (šīs jomas akcentētas arī jaunajos Vispārējos iekšējā audita standartos[footnoteRef:10]), lai sniegtu priekšlikumus iestādes un nozares darbības uzlabošanai kā atbilstības, tā arī efektivitātes aspektos. [10:  globalinternalauditstandards_2024january9_editable.pdf (theiia.org), spēkā no 2025.gada janvāra.] 


Valsts pārvaldē iepriekš bija vērojams iekšējo auditoru skaita samazinājums, un  auditoru īpatsvara samazinājums bija ievērojami lielāks nekā kopējā valsts iestādēs nodarbināto skaita samazinājums. Iekšējo auditoru amata vietu samazinājuma tendence 2024.gadā neturpinājās, bet 2025.gadā atkal nedaudz samazinājās gan amata vietu, gan faktiskais auditoru skaits. Turklāt vairākās struktūrvienībās bija un ir iekšējie auditori pirms pensijas vecumā vai ilgstošā prombūtnē un joprojām saglabājas izaicinājumi aizpildīt vakances ar atbilstošu personālu. Šiem faktoriem ir arī negatīvs iespaids uz iekšējā audita struktūrvienību darba izpildes un uz iekšējā audita funkcijas īstenošanas spējām. Pastāv risks, ka ar samazinātiem resursiem auditi netiks veikti visās augsta riska jomās, kas var izraisīt augsta līmeņa risku īstenošanos, jo tie netiks mazināti, un vadībai tiks novēloti ziņots par iekšējās kontroles sistēmas nepilnībām.

Iekšējā auditora profesionālās kompetences uzturēšana ir jānodrošina pastāvīgi un iekšējā audita tehnika jāpilnveido nepārtraukti. Iekšējā auditora profesija ir saistīta ar aizvien lielākiem izaicinājumiem, ko nosaka plašais audita darba apjoms, izmaiņu temps risku vidē un tehnoloģiju progress. Nepārtraukta attīstība un kompetences pilnveidošana ir nepieciešama gan iekšējiem auditoriem, kas uzsāk savu darbu, tostarp, pārnāk no pamatdarbības sistēmām, gan auditoriem ar pieredzi iekšējā auditā, gan audita vadītājiem. Lai apliecinātu profesionālo kompetenci iekšējā audita jomā, pastāv iekšējo auditoru sertifikācijas sistēma (gan starptautiska, gan nacionāla). Iegūto sertifikātu uzturēšanai nepieciešams apmeklēt mācību pasākumus noteiktā stundu apjomā. Līdz ar to būtiski ir regulāri nodrošināt mācības iekšējiem auditoriem par aktuālām tēmām.

Valsts pārvaldes iekšējo auditoru profesionālo kompetenču modelis ir ietvars, ar kuru atbalsta iekšējā audita  jomas profesionalizāciju un veicina sistemātisku iekšējā audita profesijas attīstību valsts pārvaldē, kvalitatīvu pakalpojumu sniegšanu un labas pārvaldības īstenošanu. Tajā tika definētas 9 svarīgākās profesionālās kompetences un tās raksturojošās rīcības pazīmes četriem amatu līmeņiem: auditoram, vecākajam auditoram, vecākajam auditoram ar IKT specializāciju un iekšēja audita struktūrvienības vadītājam. Iekšējo auditoru profesionālo kompetenču ietvarā ir integrēts starptautiskā Iekšējo auditoru institūta izstrādātais kompetenču modelis un citu valstu labā prakse, tādejādi reprezentējot zināšanu, prasmju un iemaņu prasības mūsdienīgam iekšējam auditam. Ņemot vērā Valsts administrācijas skolas gatavošanos izvietot kompetenču ietvarus Mācīšanās un attīstības sistēmā (MAS), kur tie būs pieejami publiskajā pārvaldē nodarbinātajiem mācīšanās, attīstības, karjeras izaugsmes un darba snieguma pilnveidošanas mērķu vadībai, Iekšējo auditoru kompetenču ietvars 2025.gadā tika pārskatīts un pilnveidots. Tajā ņemti vērā jaunie starptautiskie Vispārējie iekšējā audita standarti un tas salāgots, lai iekļautos kopējā Valsts administrācijas skolas Kompetenču bibliotēkā, novērstu dublēšanos, vienlaikus saglabājot norādes par attiecīgo iekšējā audita profesionālo kompetenču jomu.
Iekšējo auditoru profesionālo kompetenču ietvars tika un arī turpmāk tiks pielietots vienotai, sistemātiskai un mērķtiecīgai valsts pārvaldes iekšējo auditoru profesionālo kompetenču attīstīšanai un šajā nolūkā Finanšu ministrija kā iekšējā audita politikas veidotāja 2025.gadā turpināja īstenot mācību pasākumus kompetenču modelī noteikto iekšējo auditoru un iekšējā audita vadītāju kompetenču apguvei un attīstībai. 

Pārskata gadā Finanšu ministrija sadarbojās un organizēja diskusijas ar Eiropas Komisijas Strukturālo reformu atbalsta programmas projekta “Efektīvas iekšējās kontroles sistēmas un iekšējā audita turpmāka attīstība Latvijas Republikā” ekspertiem un citiem sadarbības partneriem par dažādiem iekšējā audita funkcijas darbības jautājumiem, organizēja  mācību kursus gan valsts pārvaldes, gan pašvaldību iekšējiem auditoriem, gan citiem darbiniekiem un vadītājiem, piemēram, seminārus par jaunajiem starptautiskajiem iekšējā audita standartiem, metodiku nozares politikas auditu veikšanai, lietderības audita kvalitatīvajām un kvantitatīvajām pārbaudes un analīzes metodēm un citus. Finanšu ministrija nodrošināja arī interaktīvu mācību materiālu sagatavošanu.  E-mācību kursi ir brīvi pieejami Finanšu ministrijas tīmekļa vietnē iekšējā audita politikas sadaļā[footnoteRef:11]. [11:  Profesionālo kompetenču ietvars publiskās pārvaldes iekšējiem auditoriem | Finanšu ministrija ] 

Lai veicinātu publiskās pārvaldes iestāžu profesionālo kompetenci, nodrošinātu platformu starptautiskai pieredzes apmaiņai un labās prakses identificēšanai, īpaši uzsverot iekšējā audita nozīmi atbildīgas, efektīvas un uz attīstību vērstas pārvaldības veidošanā, š.g. 19.septembrī organizēta konference “Attīstīta pārvaldība un iekšējais audits publiskajā sektorā: iespējas un izaicinājumi”. 

Finanšu ministrija kā iekšējā audita koordinējoša institūcija sadarbojās arī ar citu valstu iekšējā audita, iekšējās kontroles un ārējās revīzijas jomu speciālistiem, sniedzot informāciju un daloties uzkrātajā pieredzē ar Ziemeļmaķedonijas, Ukrainas, Uzbekistānas un citu valstu kolēģiem. Turpmāk tiek plānots sniegt ekspertu atbalstu Moldovai.

Iekšējā audita likums nosaka, ka iekšējā audita struktūrvienības vadītāja pienākumus var pildīt tikai tāda persona, kura ieguvusi valsts pārvaldes iekšējā auditora sertifikātu vai biedrības “Iekšējo auditoru institūts” atzītu profesionalitāti apliecinošu sertifikātu (nav pieejami valsts valodā). Šāda pieeja paredzēta, lai nodrošinātu kopējā audita darba procesa organizēšanu atbilstoši iekšējā audita profesionālās darbības prasībām. Pārējiem auditoriem sertifikāta iegūšana ir brīvprātīga. Sertifikāta iegūšanai nepieciešamo zināšanu līmeņa sasniegšana sekmē publiskā sektora iekšējā audita personāla kvalifikācijas un darba kvalitātes paaugstināšanos kopumā.  Latvijas valsts pārvaldes iekšējo auditoru sertifikācijas sistēma līdzšinējā modelī darbojās kopš 2010.gada. Ievērojot izmaiņas starptautiskajos iekšējā audita profesionālās prakses standartos, kā arī auditējamās vides aktualitātēs, piemēram, saistībā ar IT riskiem un sniegtajām iespējām, labu pārvaldību, efektivitāti, bija nepieciešams pārskatīt esošo sertifikācijas modeli, saturu, mācību nodrošinājumu, pārbaudījuma tehnisko norisi. 2024.gadā tika uzsākta valsts pārvaldes iekšējo auditoru sertifikācijas pilotprojekta īstenošana atbilstoši jaunajām sertifikācijas tēmām[footnoteRef:12] un saturam, tika grozīti Ministru kabineta 2013.gada 30.aprīļa noteikumi Nr.238 “Iekšējo auditoru sertifikācijas kārtība”, tostarp, precizētas pārbaudījuma jomas, nodrošināta sertifikācijai nepieciešamo mācību materiālu sagatavošana e-mācību kursu veidā, īstenotas sertifikācijas pretendentu klātienes mācības, sagatavoti testa jautājumi, kā arī īstenots sertifikācijas pārbaudījums. Ievērojot izmaiņas starptautiskajos iekšējā audita standartos, tika atbilstoši aktualizēti mācību materiāli un jautājumi un atbilstoši tiem 2025.gadā tika īstenoti valsts pārvaldes iekšējo auditoru  sertifikācijas pārbaudījumi.   [12:  Ministru kabineta 2024.gada 24.septembra noteikumi Nr.614 “Grozījumi Ministru kabineta 30.04.2013. noteikumos Nr.238 “Iekšējo auditoru sertifikācijas kārtība”.] 

Plānots uzsākto darbu turpināt -  līdz ar publiskās pārvaldes iekšējā audita darbības normatīvā ietvara aktualizēšanu izskatīt arī sertifikācijas normatīvā regulējuma papildus pilnveidošanas iespējas, piemēram, saistībā ar potenciālo sertifikācijas pretendentu loka paplašināšanu, e-mācību materiālu attīstību, sadarbībā ar Valsts administrācijas skolu pārbaudījuma eksāmena norises modernizēšanu, meklējot risinājumus jautājumiem, kas saistīti ar procesu digitalizāciju (IT rīki), kā arī globālo krīžu ietekmē akcentēto nepieciešamību attīstīt pakalpojuma attālinātas saņemšanas iespējas. Šajā nolūkā nepieciešams rast risinājumus finanšu piesaistei un projektu īstenošanai.

Finanšu ministrija Eiropas Savienības Strukturālo reformu atbalsta programmas[footnoteRef:13] (Structural Reform Support Programme (SRSP)) ietvaros 2025.gadā turpināja projekta “Iekšējās kontroles sistēmas un iekšējā audita tālāka attīstība Latvijas Republikas publiskajā sektorā” II fāzes ieviešanu. Projekta finansējums tika paredzēts starptautiska līmeņa ekspertu konsultācijām, iesaistot tos diskusijās par stratēģiskās attīstības plānošanu iekšējā audita politikas un iekšējās kontroles jomā, par efektivitātes auditu metodikas un prakses attīstību, par iekšējo auditoru sertifikācijas sistēmas pilnveidošanu.  Projekta II fāzē padziļināti tika pievērsta uzmanība efektivitātes auditu metodikai, pilotprojektiem institūcijās ar ekspertu dalību iekšējos auditos, kā arī pieredzes nodošanai pašvaldību iekšējiem auditoriem. [13:  SRSP ir ES programma, kas sniedz īpaši pielāgotu atbalstu visām ES valstīm to institucionālajām, administratīvajām un izaugsmi veicinošajām reformām. SRSP atbalsts aptver visu reformu procesu, sākot no reformu sagatavošanas un izstrādes līdz ieviešanai.] 



Ministru kabineta noteikto auditējamo prioritāšu īstenošana

Valsts pārvaldē noteiktās auditējamās prioritātes ir būtisks instruments, lai nodrošinātu vienotu un mērķtiecīgu pieeju būtiskāko risku identificēšanai, pārvaldības kvalitātes uzlabošanai un publisko resursu efektīvai izmantošanai. 

Ministriju un iestāžu iekšējam auditam ir būtiska loma institūciju iekšējās kontroles sistēmas darbības attīstībā un iekšējais audits var sniegt ieguldījumu arī pakalpojumu kvalitātes, labas pārvaldības principu ievērošanas un efektivitātes novērtēšanā. 
Īstenojot horizontālos un attīstot efektivitātes auditus, tiek identificētas kopīgas problēmas, nepieciešamie risinājumi un labā prakse, lai uzlabotu iestāžu darbības procesus, rastu iespējas efektivitātes uzlabošanai un ekonomijai, kā arī administratīvā sloga mazināšanai. Tā kā iekšējais audits palīdz vienkopus identificēt nozarē pastāvošas nepilnības, ieteikumu veidā stiprināt kontroles un procesus tajā, kā arī celt kopējo valsts pārvaldes izpratni par auditējamo jomu, tad pamatojoties uz Iekšējā audita likuma 8. panta 2. punktu, regulāri tiek noteiktas  kopējās valsts pārvaldē konkrētā periodā auditējamās prioritātes.
Valsts pārvaldē 2025. gadā auditējamās prioritātes noteica divi MK rīkojumi: 
· Ministru kabineta 2024. gada 20. marta rīkojums Nr. 188 “Par kopējām valsts pārvaldē auditējamām prioritātēm 2024. un 2025. gadam”;  
· Ministru kabineta 2025. gada 29. maija rīkojums Nr. 308 “Par kopējām valsts pārvaldē auditējamām prioritātēm 2025. un 2026. gadam”.  

Saskaņā ar MK 2024. gada 20. marta rīkojumu Nr. 188 “Par kopējām valsts pārvaldē auditējamām prioritātēm 2024. un 2025. gadam”[footnoteRef:14] (turpmāk – MK rīkojums), viena no noteiktajām valsts līmeņa auditējamajām prioritātēm ir Informācijas un komunikāciju tehnoloģiju (turpmāk – IKT)  drošības pārvaldības iekšējais audits.  [14:  Par kopējām valsts pārvaldē auditējamām prioritātēm 2024. un 2025. gadam ] 

Saskaņā ar MK 2025. gada 29. maija rīkojumu Nr. 308 “Par kopējām valsts pārvaldē auditējamām prioritātēm 2025. un 2026. gadam” viena no noteiktajām valsts līmeņa auditējamajām prioritātēm ir starpresoru auditi noteiktās institūcijās, kā arī noteikts plānoto iekšējo auditu ietvaros pievērsties tam, vai iespējams izmantoto resursu ietvaros samazināt administratīvo un birokrātisko slogu vai apsvērt citas iespējas paaugstināt efektivitāti. Informācija par 2025.gadā veiktajiem starpresoru auditiem ietverta ziņojuma 3. un 4. pielikumā, informācija par 2026.gada starpresoru auditu rezultātiem un par administratīvā un birokrātiskā sloga izvērtēšanu iekšējo auditu ietvaros tiks ietverta informatīvajā ziņojumā par iekšējā audita darbību 2026. gadā.
Tāpat arī tika noteikts 2025. un 2026.gadā turpināt iesākto praksi plānoto iekšējo auditu ietvaros veikt iekšējās kontroles sistēmas elementu un procesu efektivitātes vērtēšanu, veikt līdzīgu procesu iekšējos auditus kā horizontālos vai vertikālos auditus, pēc iespējas plānot un īstenot starpresoru sadarbību iekšējo auditu veikšanā.

Papildus iepriekšminētajam, 2026.gadā ar Ministru prezidentes 2026. gada 16.aprīļa rezolūciju Nr. 2026-1.1.1./21-21 visiem ministriem un Valsts kancelejas direktoram tika uzdots veikt ārkārtas iekšējo auditu informācijas sistēmu un informācijas tehnoloģiju projektu  jomā un iesniegt ziņojumu par konstatējumiem un priekšlikumiem. Lai izvērtētu ministriju un to resoru kompetencē esošo IKT projektu ieviešanas, vadības un kontroles sistēmu efektivitāti un sniegtu Ministru kabinetam apkopotu informāciju par auditu rezultātiem, identificētajām sistēmiskajām problēmām un priekšlikumiem to novēršanai valsts līmenī, Finanšu ministrija organizēja vienotu pieeju šī uzdevuma  veikšanai. Tika sagatavots metodiskais materiāls par IKT projektu ieviešanas, vadības un kontroles sistēmu efektivitātes ārkārtas audita veikšanas principiem un iekšējā audita programmu, kas noteica vienotu audita mērķi, tvērumu, galvenos izvērtēšanas jautājumus un informācijas apkopošanas pieeju, lai nodrošinātu salīdzināmus auditu rezultātus valsts pārvaldes līmenī. Finanšu ministrija apkopoja iesniegtos auditu rezultātus un sagatavoja informatīvo ziņojumu "Par ārkārtas iekšējā audita rezultātiem informācijas un komunikāciju tehnoloģiju projektu ieviešanas, vadības un kontroles sistēmu efektivitātes izvērtēšanā" (26-TA-1794), kura mērķis ir sniegt Ministru kabinetam konsolidētu un salīdzināmu informāciju par IKT projektu ieviešanas, vadības un kontroles sistēmu efektivitāti valsts pārvaldē, identificēt valsts mērogā kopīgas sistēmiskās problēmas un izvērtēt pilnveidošanas virzienus tajās jomās, kurās efektīvu risinājumu nodrošināšanai nepieciešama vienota valsts līmeņa pieeja. Informatīvajā ziņojumā apkopoti ministriju un to resoru ārkārtas iekšējo auditu rezultāti, identificētās sistēmiskās problēmas un priekšlikumi to novēršanai valsts līmenī. Ziņojumā ietvertie secinājumi un priekšlikumi ir izmantojami par pamatu diskusijām, turpmākam izvērtējumam un lēmumu pieņemšanai par nepieciešamajiem pilnveidojumiem IKT investīciju un publisko investīciju pārvaldības sistēmā valsts pārvaldē.

Informācijas un komunikāciju tehnoloģiju drošības pārvaldības 
iekšējais audits

Auditējamā prioritāte tika noteikta ņemot vērā kiberdrošības aktualitāti un Eiropas Savienības normatīvo aktu pārņemšanas procesu, tostarp, Nacionālā kiberdrošības likuma izstrādi. Auditējamās prioritātes īstenošanas mērķis bija nodrošināt vienotu pieeju informācijas un komunikāciju tehnoloģiju riska vadības novērtējumam publiskajā pārvaldē, kā arī stiprināt institucionālo kapacitāti kiberdrošības jomā, tā veicinot izpratni par atbildīgu, mērķtiecīgu un drošu IKT resursu pārvaldību. Lai nodrošinātu šīs prioritātes īstenošanu, Finanšu ministrija sadarbībā ar Viedās administrācijas un reģionālās attīstības ministriju, Aizsardzības ministriju, CERT.LV, kā arī valsts pārvaldes iekšējā audita un informācijas tehnoloģiju audita ekspertiem, 2024.gadā izstrādāja vadlīnijas “Informācijas un komunikāciju tehnoloģiju drošības pārvaldības iekšējā audita veikšanai”. Vadlīnijās noteikts metodoloģiskais ietvars audita veikšanai, tostarp, kontroles novērtējuma kritēriji, kuri ir saskaņoti ar starptautiskajiem standartiem (ISO/IEC 27001 un ISO/IEC 27002), kā arī iekšējā audita profesionālās prakses standartiem. Praktiskā audita izpildē tika paredzēts vērtēt iekšējās kontroles sistēmas darbību 16 kontroles jomās, kuras ietver visaptverošu IKT drošības pārvaldības spektru – sākot no organizatoriskās vides, risku pārvaldības un cilvēkresursu apmācības līdz incidentu pārvaldībai, datu drošībai, portatīvo ierīču un attālināta darba risinājumu aizsardzībai, kā arī darbības nepārtrauktības un krīžu vadības spējām. Ieviešot šādu sistemātisku pieeju, ir iespējams nodrošināt, ka:
· tiek identificētas būtiskākās nepilnības institūciju IKT drošības pārvaldības procesos;
· tiek veicināta kontroles funkciju efektivitāte un savstarpēja salīdzināmība starp iestādēm;
· tiek stiprināta IKT pārvaldības kultūra, tostarp IKT risku pārvaldība un uzlabota vispārējā kiberdrošības noturība valsts pārvaldē.
Papildus tam tika organizēta iekšējo auditoru un ekspertu diskusija par IKT pārvaldību un kiberdrošību. Sagatavots arī e-kurss iekšējo auditoru pašmācību veikšanai[footnoteRef:15]. [15:  VAS Mācību pārvaldības sistēma ] 

Saskaņā ar vadlīnijām tika paredzēts, ka institūcijas pēc auditu veikšanas izstrādās ieteikumus politikas veidotājam – ar mērķi pilnveidot nacionālo IKT drošības pārvaldības sistēmu. Auditu rezultāti tika iesniegti Finanšu ministrijā. IKT drošības pārvaldības jomu kopsavilkuma novērtējums un ieteikumi apkopoti šī ziņojuma 2.pielikumā. Par apkopotajiem rezultātiem un izteiktajiem priekšlikumiem plānots informēt arī Nacionālo kiberdrošības centru (NKDC), kas saskaņā ar spēkā esošo normatīvo regulējumu ir kompetentā uzraudzības iestāde šajā jomā.



Iekšējās kontroles sistēmas elementu un procesu 
efektivitātes novērtējumi, horizontālie auditi un starpresoru sadarbība


2025. gadā ministriju un iestāžu iekšējā audita struktūrvienības plānoto auditu ietvaros izvērtēja institūciju procesu, funkciju un publisko pakalpojumu īstenošanā izmantoto resursu efektivitāti, īpašu uzmanību pievēršot administratīvā un birokrātiskā sloga mazināšanas iespējām. 
Auditu veikšanai Finanšu ministrija sadarbībā ar Valsts kanceleju izstrādāja metodoloģisko ceļvedi iekšējiem auditoriem, kas ietver dažādas pieejas, metodes un labās prakses piemērus administratīvā un birokrātiskā sloga novērtēšanai un izdevumu efektivitātes analīzei, sniedzot metodoloģisku atbalstu šo aspektu izvērtēšanai. “Metodoloģijas ceļvedis iekšējiem auditoriem administratīvā sloga, birokrātiskā sloga aprēķināšanā un mazināšanā un izdevumu efektivitātes novērtēšanā” sastāv no piecām tematiskajām nodaļām un četriem pielikumiem (TIRT skalas (trīspunktu birokrātijas skalas) empīriskā pārbaude un rezultāti; Ziemeļīrijas standarta izmaksu modeļa pārskats; Izmaksu efektivitātes analīze (Cost-Effectiveness Analysis, CEA); Izmantotā literatūra un informācijas avoti), ietverot gan teorētiskus pamatus, gan praktiskus rīkus (piemērus), kurus auditoriem iespējams pielāgot konkrētajam audita mērķim un kontekstam. Ceļvedis sagatavots atbilstoši MK 2025. gada 29. maija rīkojumā Nr. 308 noteiktajām kopējām valsts pārvaldē auditējamām prioritātēm 2025. un 2026. gadam. Ceļvedis pieejams Finanšu ministrijas tīmekļa vietnē[footnoteRef:16]. [16:  “Metodoloģijas ceļvedis iekšējiem auditoriem administratīvā sloga, birokrātiskā sloga aprēķināšanā un mazināšanā un izdevumu efektivitātes novērtēšanā” ar 4 pielikumiem, Vadlīnijas | Finanšu ministrija] 

Auditu rezultātā konstatētie trūkumi un pilnveides iespējas tika iekļautas auditu ziņojumos, sniedzot ieteikumus attiecīgās institūcijas procesu vienkāršošanai, administratīvā sloga mazināšanai un resursu lietderīgākai izmantošanai. Iekšējā audita ietvaros iegūtā informācija sniedz ieguldījumu sistēmisku problēmu identificēšanā un veido pamatu datos balstītu lēmumu pieņemšanai par institūcijas un valsts pārvaldes kopumā efektivitātes uzlabošanu.

Efektivitātes aspektu vērtēšana iekšējos auditos joprojām ir aktuāla, gan valsts pārvaldei savos centienos virzīties uz efektīvu darbību un “nulles birokrātiju”, gan ņemot vērā, ka Valsts kontrole aizvien vairāk veic lietderības revīzijas. Arī iestāžu vadītāji aizvien vairāk vēlas sagaidīt šo aspektu novērtējumu iekšējos auditos. Līdz ar to arī iekšējam auditam kā stratēģiskā līmenī, tā arī katru gadu auditējamo prioritāšu ietvaros vairākus gadus tika izvirzīti efektivitātes vērtēšanas uzdevumi – plānoto auditu ietvaros novērtēt, vai ieviestie iekšējās kontroles sistēmas elementi sekmē procesu efektīvāku norisi un orientāciju uz sasniedzamo rezultātu. 
Arī 2025. gadā veiktajos iekšējos auditos ir vērtēts kāds no efektivitātes trīs aspektiem (skatīt 1.attēlu), pārsvarā funkcionālā efektivitāte 79% (sagaidāmo vai sasniegto darbības rezultātu un izraudzīto alternatīvu atbilstība noteiktiem mērķiem), retāk  resursu izmaksu efektivitāte 29% (pakāpe, kādā ministrijas vai iestādes funkcijas sasniedz vēlamo rezultātu salīdzinājumā ar ieguldīto resursu izmaksām) vai ekonomiskā efektivitāte 25% (sagaidāmo vai sasniegto darbības rezultātu kvalitātes un kvantitātes attiecība pret ieguldītajiem resursiem un darbībām). Auditu rezultātā liela daļa ieteikumu (64%) vērsti uz procesu efektivizēšanu, orientāciju uz sasniedzamo rezultātu, administratīvā sloga mazināšanu. Vērtējot efektivitātes aspektus, valsts pārvaldes pakalpojumu sniegšanas kvalitāti, funkciju izpildi un citus elementus, auditos ir piedāvāti risinājumi procesu efektivizēšanai, birokrātijas mazināšanai un citi uzlabojumi auditētajās jomās. Joprojām ir būtiski iekšējā audita darba fokusu vērst uz efektivitātes aspektiem, vienlaikus saglabājas nepieciešamība ārkārtējo apstākļu ietekmē vērtēt arī aktuālos atbilstības jautājumus.

Horizontālo auditu veikšana kā labā prakse, izlases veidā atbilstoši riska novērtējumam vienlaikus veikt līdzīgu procesu iekšējos auditus attiecīgā resora iestādēs, tika turpināta arī 2025. gadā – lielākoties auditi tika veikta ar šādu pieeju. Horizontālie auditi, vienlaikus vērtējot analoģiskus procesus vairākās iestādēs, kā arī aptverot pamatdarbības sistēmas visos to īstenošanas līmeņos, ļauj identificēt kopīgas problēmas, nepieciešamos risinājumus un labo praksi, lai uzlabotu iestāžu darbības procesus, rastu iespējas efektivitātes uzlabošanai, kā arī mērķtiecīgi un efektīvi izmantot iekšējā audita resursus. Vienlaikus šādi auditi ir apjomīgi un dažkārt tiek sadalīti vairākos, kas ietekmē skaitliskos rādītājus, it īpaši ministrijās ar centralizētu iekšējā audita funkcija un lielu skaitu darba apjomā iekļauto iestāžu. Arī dažkārt zemais veikto auditu skaits tiešā veidā neraksturo ieguldīto darba apjomu.   

Lai veicinātu starpresoru sadarbību iekšējo auditu jomā, valsts pārvaldes iekšējā audita struktūrvienībām ar MK rīkojumiem vairākus gadus uzdots nodrošināt savstarpēju sadarbību un pēc iespējas veidot starpresoru iekšējā audita komandas, auditējot tādu politiku, kura tiek plānota, īstenota un uzraudzīta mijiedarbībā ar citiem resoriem. Šāda pieeja palīdz redzēt sistēmu kopumā. Iekšējā audita struktūrvienības iekšējo auditu stratēģiskās plānošanas procesā ir pievērsušas uzmanību šādu jautājumu apzināšanai, iepriekšējos gados ir veikti atsevišķi starpresoru auditi, vairākas iestādes ir sadarbojušās nepieciešamās informācijas iegūšanā vai konsultācijās (ekspertu viedokļa iegūšanā) par auditējamajiem procesiem, tomēr praksē sadarbība vairāk notika viena resora iestāžu un kapitālsabiedrību, kurās attiecīgā ministrija ir valsts kapitāla daļu turētāja, iekšējā audita struktūrvienību ietvaros. Lai vicinātu starpresoru iekšējos auditu prakses attīstību, Ministru kabineta 2025. gada 29. maija rīkojumā Nr. 308 “Par kopējām valsts pārvaldē auditējamām prioritātēm 2025. un 2026. gadam” tika noteikti un 2025. gadā valsts pārvaldē uzsākti noteiktu jomu starpresoru iekšējie auditi, kuros, veidojot kopīgas iekšējo auditoru komandas no dažādiem resoriem, tiek izvērtēti stratēģiski nozīmīgi publiskā sektora procesi un resursu izmantošana. Auditi aptver aizsardzības resursu pārvaldības, publisko iepirkumu digitālo risinājumu izmantošanas, ceļu satiksmes drošības procesu īstenošanas, profesionālās izglītības sistēmas, kā arī valsts aizsardzības loģistikas un nodrošinājuma jomas. To pabeigšana kopumā plānota 2026. gadā, savukārt uz 2026. gada jūniju ir pabeigti divi auditi – Valsts aizsardzības militāro objektu un iepirkumu centra funkciju izvērtējums un Elektronisko iepirkumu sistēmas e-pasūtījumu apakšsistēmas darbības izvērtējums. Informācija par diviem pabeigtajiem starpresoru auditiem ietverta šī ziņojuma 3. pielikumā un 4.pielikumā.
Lai veicinātu starpresoru auditu ieviešanu un īstenošanu, Finanšu ministrija 2018.gadā sagatavoja metodisko materiālu iekšējiem auditoriem “Ieteicamie principi 
starpresoru audita komandas izveidošanā un darbībā”.  Uzsākot mērķtiecīgāk virzīt un īstenot konkrētus starpresoru iekšējos auditus, praksē ir konstatēti izaicinājumi dažādu resoru iekšējo auditoru sadarbības īstenošanā un vienotas metodikas piemērošanā. Finanšu ministrija, balstoties konkrētā pieredzē, plāno pilnveidot metodiskos ieteikumus, lai sniegtu atbalstu veicinātu starpresoru audita kā nozīmīga valsts pārvaldes iekšējās kontroles sistēmu (turpmāk – IKS) novērtēšanas instrumenta attīstību. 

[bookmark: p8][bookmark: p-1059907]
Iekšējā audita turpmākā attīstība valsts pārvaldē 

Finanšu ministrijas darbības stratēģijā 2025.-2028.gadam iekšējā audita politikas jomā tika izvirzīts mērķis – stiprināt mūsdienīgu iekšējā audita funkciju valsts pārvaldes institūcijās un veicināt iekšējā audita funkcijas attīstību pašvaldībās, kas sekmē likumīgas, efektīvas, produktīvas, ētiskas un atbildīgas pārvaldības attīstību publiskajā sektorā. Sasniedzamais rezultāts – novērtēta iestādes vai programmas darbības efektivitāte (ekonomiskā efektivitāte) un produktivitāte (funkcionālā efektivitāte), ievērojot ekonomiskuma principus, rezultātā īstenojot darbības uzlabojumus.

Nākamo periodu attīstības virzienu noteikšanai pēc Finanšu ministrijas iniciatīvas ar 2025.gada 31.janvāra MK rīkojumu Nr.59 apstiprināts “Valsts pārvaldes iekšējā audita sistēmas attīstības plāns 2025. – 2028. gadam”[footnoteRef:17] (turpmāk – Attīstības plāns). Attīstības plāna izstrādes nepieciešamību sekmēja virzība uz gudru, efektīvu, atvērtu un ilgtspējīgu pārvaldību, publisko integritāti saskaņā ar Valsts pārvaldes modernizācijas plānu 2023. – 2027.gadam, attīstība IKT un digitalizācijas jomā, kā arī starptautiskās aktualitātes iekšējā audita labajā praksē/metodoloģijā un jaunas prasības iekšējā audita profesijai (2024.gadā ir publicēti jauni starptautiskie Vispārējie Iekšējā audita standarti, kas stājās spēkā no 2025.gada). Attīstības plānā definētie rīcības virzieni sasaucas ar Valsts pārvaldes modernizācijas plāna 2023. – 2027. gadam rīcības virzieniem “Vienota un efektīva valsts pārvalde” un “Cilvēkresursu attīstība”, kā arī valdības mērķiem par kvalitatīva, profesionāla, inovatīva, efektīva, uz rezultātiem orientēta publiskā sektora darbības attīstīšanu, tādejādi iekšējiem auditoriem savas kompetences ietvaros līdzdarbojoties valsts attīstības mērķu sasniegšanā. [17:  Valsts pārvaldes iekšējā audita sistēmas attīstības plāns 2025.–2028. gadam] 

	
	Lai turpinātu attīstīt mūsdienīgu, progresīvu un ilgtspējīgu iekšējā audita funkciju ministrijās un iestādēs un sekmētu iekšējā audita funkcijas ieviešanu un darbību pašvaldībās, Attīstības plānā ietverti pieci rīcības virzieni:

Rīcības virzienu ietvaros paredzēts:
· pilnveidot tiesību aktus iekšējā audita jomā un regulējumu par iekšējās kontroles sistēmu institūcijās;
· attīstīt lietderības auditus un starpresoru auditus;
· veikt visaptverošu iekšējo auditoru kompetenču novērtējumu un organizēt nepieciešamās specializētās mācības;
· digitalizēt iekšējo auditu un konsultatīvo pakalpojumu īstenošanas procesus;
· pilnveidot valsts pārvaldes iekšējo auditoru sertifikācijas sistēmu;
· sniegt metodiski-konsultatīvo atbalstu pašvaldību iekšējiem auditoriem u.c. aktivitātes.

	Atbilstoši Pašvaldību likumam, pašvaldībās ir jāizveido iekšējā audita sistēma pašvaldību iekšējās kontroles sistēmas darbības novērtēšanai. Ņemot vērā Finanšu ministrijas zināšanas un pieredzi iekšējā audita sistēmas attīstībā valsts pārvaldes institūcijās, tostarp metodiskajā vadībā un iekšējo auditoru profesionālās kvalifikācijas paaugstināšanā, Finanšu ministrija Attīstības plāna ietvaros plāno arī īstenot pasākumus, lai sekmētu un atbalstītu iekšējā audita funkcijas ieviešanu un darbību pašvaldībās.

Par Attīstības plānā iekļauto pasākumu īstenošanu, darbības rezultātu un rezultatīvo rādītāju sasniegšanu katra rīcības virziena ietvaros atbildīga ir Finanšu ministrija. Vienlaikus šī plāna sekmīgai īstenošanai būtiska ir arī pastāvīga institūciju un pašvaldību vadītāju individuālā līdzdalība un iesaiste savas iekšējā audita funkcijas attīstībā. Tāpat visā Attīstības plāna īstenošanas procesā tiek paredzēta sadarbība ar Valsts kanceleju, Valsts administrācijas skolu, Valsts kontroli, Latvijas Pašvaldību savienību u.c. institūcijām.
Atsevišķu pasākumu īstenošanai būs nepieciešams valsts budžeta finansējums. 
Tā kā sadarbībā ar augsta līmeņa ekspertiem tiek stiprināta iekšējā audita politika valsts pārvaldē, kā arī attīstīta metodika, līdz ar to  būtiski sniegt ieguldījumu un papildus resursus iekšējā audita attīstības pasākumiem.  

Saskaņā ar Attīstības plānu, Finanšu ministrija ir sagatavojusi jauna Iekšējā audita likumprojektu un tā anotāciju. Tajā ir aktualizēti un ietverti vairāki aspekti, tostarp, iekļautas prasības, saskaņā ar kurām pašvaldībās ir jādarbojas iekšējā audita sistēmai, skaidrākas iekšējā audita struktūrvienību tiesības pieprasīt un saņemt pieeju datiem valsts informācijas sistēmās un datu bāzēs, pieprasīt un apstrādāt fizisko personu datus, atbilstoši iekšējā audita vai konsultācijas mērķim, nepieciešamajam datu apjomam un datu apstrādes nolūkam, lai izdarītu pareizus un kvalitatīvus secinājumus, saskaņotas ar starptautiskās profesionālās asociācijas “Iekšējo auditoru institūts” 2024. gadā atjauninātajiem Vispārīgajiem Iekšējā audita standartiem noteiktās prasības iekšējā audita profesijai un progresīviem iekšējā audita darbības principiem, kā arī aktualizē iekšējā audita metodoloģiju, ņemot vērā mūsdienu pārvaldības, risku vadības un iekšējās kontroles prasības un izaicinājumus. Likumprojekts tiks attiecināts uz valsts institūcijām un pašvaldībām. Tāpat likumprojekts attiecas uz valsts un pašvaldību kapitālsabiedrībām savstarpējās sadarbības veidošanai un uzturēšanai starp tajās izveidotām iekšējā audita struktūrvienībām un ministriju un pašvaldību iekšējā audita struktūrvienībām.
Likumprojekts izstrādes procesā tika vairākkārt pārrunāts ar valsts pārvaldes un pašvaldību iekšējiem auditoriem un pārstāvjiem, Viedās administrācijas un reģionālās attīstības ministrijas Pašvaldību departamenta pārstāvjiem, Datu valsts inspekcijas ekspertiem, Valsts kancelejas ekspertiem un Valsts kontroli. Likumprojekts (26-TA-678) 2026.gadā nodots TAP sistēmā publiskai apspriešanai, nodrošinot sabiedrības līdzdalību, un pēc tam nodots saskaņošanai ar ministrijām, iestādēm, pašvaldībām, Latvijas Pašvaldību savienību, Latvijas Lielo pilsētu asociāciju, Valsts kontroli. Attiecīgi Likumprojekts tiks iesniegts Ministru kabinetā un Saeimā atbilstoši normatīvo aktu virzības procesa nosacījumiem.


Galvenie secinājumi

► Efektīvai iekšējās kontroles sistēmai ir būtiska nozīme jebkuras institūcijas veiksmīgā darbībā un mērķu sasniegšanā. Lai nodrošinātu kvalitatīvu un efektīvu iekšējās kontroles sistēmas darbību un attīstību institūcijās, nepieciešams attīstīt un stiprināt tās uzraudzības mehānisma – iekšējā audita funkciju: 
· lai modernizētu publiskā sektora iekšējā audita darbības normatīvo ietvaru saskaņā ar labāko starptautisko praksi, nepieciešams sniegt atbalstu jauna Iekšējā audita likumprojekta tālākai virzībai;
· lai veicinātu modernu pārvaldību, tostarp birokrātijas mazināšanu, labas pārvaldības attīstību un efektivitātes paaugstināšanu publiskajā pārvaldē, stiprinot iekšējā audita struktūrvienību kapacitāti un profesionalitāti, nepieciešams turpināt īstenot nacionālās iekšējo auditoru sertifikācijas sistēmas reformu, paplašinot sertifikācijas pretendentu loku un risināt jautājumus par sertifikācijas pārbaudījuma norises un sertifikātu spēkā uzturēšanas procesu tehniskā nodrošinājuma pilnveidošanu un digitalizēšanu;
· lai veicinātu iekšējās kontroles sistēmas ietvara attīstību, kā arī iekšējās kontroles un tās uzraudzības mehānismu (iekšējā audita) stiprināšanu pašvaldībās, kā arī sniegtu praktisku atbalstu iekšējā audita sistēmas ieviešanai  pašvaldībās, nepieciešams turpināt sniegt metodisko atbalstu (mācību materiālus un seminārus) pašvaldību iekšējiem auditoriem un vadītājiem.

	► Ikgadējo prioritāro iekšējo auditu veikšana valsts pārvaldes nozīmīgo jomu novērtēšanai pēc vienotas iekšējā audita metodikas ir efektīvs rīks iekšējās kontroles sistēmas attīstības veicināšanai. Lai, izmantojot iekšējā audita struktūrvienību resursus, vienlaicīgi tiktu novērtētas iekšējās kontroles visai valsts pārvaldei nozīmīgās jomās un kopumā veicināta valsts pārvaldes attīstība, nepieciešams turpināt horizontālo auditu pieeju. Ievērojot Attīstības plāna[footnoteRef:18] mērķi un tā apstiprināšanas laikā apspriestās valsts pārvaldes darbības aktualitātes[footnoteRef:19], nepieciešams stiprināt starpinstitucionālo sadarbību un attīstīt starpresoru iekšējo auditoru komandu praksi valstiski svarīgās un aktuālās jomās: [18:  Ministru kabineta 2025.gada 31.janvāra rīkojums Nr.59 “Valsts pārvaldes iekšējā audita sistēmas attīstības plāns 2025. – 2028. gadam”]  [19:  Ministru kabineta sēdes protokols , (MK 28.01.2025. sēdes protokols Nr.4, 37. §)] 

· ministrijām un iestādēm, identificējot augstus riskus vai sistēmiskas problēmas stratēģiski nozīmīgu funkciju, projektu, programmu vai reformu īstenošanā, turpināt sadarboties ar Finanšu ministriju, lai sagatavotu priekšlikumu Ministru kabinetam par kopīgu vairāku ministriju auditoru iesaisti iekšējo auditu veikšanā;
· Finanšu ministrijai sadarbībā ar nozaru ministrijām pēc nepieciešamības turpināt veidot starpresoru iekšējo auditoru komandas valsts pārvaldē auditējamo prioritāšu īstenošanai un attīstīt metodikas vadlīnijas, lai veicinātu starpinstitucionālo sadarbību, pieredzes apmaiņu un labās prakses pārņemšanu. 


Finanšu ministrs						M.Kučinskis 

 Auditos vērtētie aspekti, īpatsvars  %

2022.gads	
Funkcionālā efektivitāte 	Ekonomiska efektivitāte	Resursu izmaksu efektivitāte	Darbības atbilstība tiesību aktiem, noteiktajām funkcijām un apstiprinātajiem rīcības plāniem	Finanšu uzskaites un citas informācijas ticamība un pietiekamība	Atbilstība ministrijas vai iestādes mērķiem	Resursu sargāšana no zaudējumiem	44	19	19	63	62	74	74	2023.gads	
Funkcionālā efektivitāte 	Ekonomiska efektivitāte	Resursu izmaksu efektivitāte	Darbības atbilstība tiesību aktiem, noteiktajām funkcijām un apstiprinātajiem rīcības plāniem	Finanšu uzskaites un citas informācijas ticamība un pietiekamība	Atbilstība ministrijas vai iestādes mērķiem	Resursu sargāšana no zaudējumiem	81	25	21	93	73	84	84	2024.gads	
Funkcionālā efektivitāte 	Ekonomiska efektivitāte	Resursu izmaksu efektivitāte	Darbības atbilstība tiesību aktiem, noteiktajām funkcijām un apstiprinātajiem rīcības plāniem	Finanšu uzskaites un citas informācijas ticamība un pietiekamība	Atbilstība ministrijas vai iestādes mērķiem	Resursu sargāšana no zaudējumiem	83	38	30	95	74	84	63	2025.gads	
Funkcionālā efektivitāte 	Ekonomiska efektivitāte	Resursu izmaksu efektivitāte	Darbības atbilstība tiesību aktiem, noteiktajām funkcijām un apstiprinātajiem rīcības plāniem	Finanšu uzskaites un citas informācijas ticamība un pietiekamība	Atbilstība ministrijas vai iestādes mērķiem	Resursu sargāšana no zaudējumiem	79	26	36	93	65	79	60	



Iestādes darbības plānošana	Kontroles vides izveidošana	Risku noteikšana, analīze un novērtēšana	Kontroles pasākumu īstenošana	Informācijas un saziņas nodrošināšana	Uzraudzība	36.111111111111114	29.914529914529915	46.601941747572816	25.892857142857142	43.478260869565219	40.869565217391305	Iestādes darbības plānošana	Kontroles vides izveidošana	Risku noteikšana, analīze un novērtēšana	Kontroles pasākumu īstenošana	Informācijas un saziņas nodrošināšana	Uzraudzība	53.703703703703702	52.991452991452988	37.864077669902912	51.785714285714285	40.869565217391305	40	Iestādes darbības plānošana	Kontroles vides izveidošana	Risku noteikšana, analīze un novērtēšana	Kontroles pasākumu īstenošana	Informācijas un saziņas nodrošināšana	Uzraudzība	9.2592592592592595	12.820512820512821	9.7087378640776691	17.857142857142858	13.913043478260869	15.652173913043478	Iestādes darbības plānošana	Kontroles vides izveidošana	Risku noteikšana, analīze un novērtēšana	Kontroles pasākumu īstenošana	Informācijas un saziņas nodrošināšana	Uzraudzība	0.92592592592592593	4.2735042735042734	5.825242718446602	4.4642857142857144	1.7391304347826086	3.4782608695652173	

